**Mesto Pezinok**

**MsÚ, Radničné nám. 7, 902 14 Pezinok**

**Číslo: 5/35-1/2021**

**Dátum: 14.04.2021**

**N A R I A D E N I E**

**o spádových materských školách v zriaďovateľskej pôsobnosti mesta Pezinok**

 **a o mieste a termíne podávania žiadostí o prijatie dieťaťa na predprimárne vzdelávanie pre nasledujúci školský rok**

**Článok 1**

**Účel nariadenie**

Toto nariadenie určuje spádové územie (ďalej len „spád“) materských škôl v zriaďovateľskej pôsobnosti mesta Pezinok a miesto a termín podávania žiadostí o prijatie dieťaťa na predprimárne vzdelávanie pre nasledujúci školský rok.

**Článok 2**

**Legislatívne vymedzenie**

1. Podľa § 59a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov:
2. Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len „spádová materská škola“), ak zákonný zástupca alebo zástupca zariadenia pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.
3. Riaditeľ spádovej materskej školy je povinný prednostne prijať na povinné predprimárne vzdelávanie deti s trvalým pobytom v obci a deti umiestnené v zariadení na základe rozhodnutia súdu.
4. Dieťa môže plniť povinné predprimárne vzdelávanie mimo obce, v ktorej má trvalý pobyt, na základe rozhodnutia riaditeľa materskej školy, do ktorej sa hlási. Riaditeľ materskej školy, do ktorej bolo dieťa prijaté, oznámi túto skutočnosť riaditeľovi spádovej materskej školy.
5. Dieťa, ktoré nemá trvalý pobyt v Slovenskej republike, plní povinné predprimárne vzdelávanie v materskej škole, ktorú určí orgán miestnej štátnej správy v školstve.
6. Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.
7. Podľa § 59 ods. 3 a 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov:
8. Riaditeľ materskej školy po dohode so zriaďovateľom určí miesto a termín podávania žiadostí o prijatie dieťaťa na predprimárne vzdelávanie pre nasledujúci školský rok a podmienky na prijatie zverejní.
9. Dieťa sa na predprimárne vzdelávanie prijíma na základe žiadosti zákonného zástupcu alebo zástupcu zariadenia, ktorú podáva riaditeľovi materskej školy spolu s potvrdením o zdravotnej spôsobilosti od všeobecného lekára pre deti a dorast; potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa. Žiadosť o prijatie dieťaťa na predprimárne vzdelávanie sa podáva v čase od 1. mája do 31. mája.

**Čl. 2**

**Materské školy v zriaďovateľskej pôsobnosti mesta Pezinok**

Mesto Pezinok je zriaďovateľom nasledovných materských škôl (vrátane ich elokovaných pracovísk) zaradených v sieti škôl a školských zariadení Slovenskej republiky:

1. MŠ Bystrická 1, Pezinok
2. MŠ gen.Pekníka 2, Pezinok (elokované pracovisko Na bielenisku 2, elokované pracovisko Cajlanská 7)
3. MŠ Svätoplukova 51, Pezinok
4. MŠ Vajanského 16, Pezinok
5. MŠ Za hradbami 1, Pezinok (elokované pracovisko Holubyho 49, elokované pracovisko Za hradbami 2)
6. MŠ Záhradná 34, Pezinok
7. ZŠ s MŠ Orešie 3, Pezinok (elokované pracovisko Orešie 34).

**Čl. 3**

**Určenie spádu materskej školy**

1. Mesto Pezinok na svojom území určuje dva spády pre materské školy. Spád pre každú materskú školu v zriaďovateľskej pôsobnosti mesta Pezinok je vymedzený spádovou oblasťou mesta.
2. Oblasti mesta pre jednotlivé spádové materské školy sú uvedené v prílohe č. 1 tohto nariadenia.

**Čl. 4**

**Miesto a termín podávania žiadostí o prijatie dieťaťa na predprimárne vzdelávanie pre nasledujúci školský rok**

Žiadosti o prijatie dieťaťa na predprimárne vzdelávanie pre nasledujúci školský rok sa podávajú **prednostne elektronicky** v dňoch: **10. mája - 14. mája 2021;**

v nevyhnutných prípadoch osobne dňa 12. mája 2021(streda) v budove príslušnej materskej školy v čase od 7,30 hod. do 11,00 hod. a od 14,00 hod. do 17,00 hod.

**Článok 5**

**Záverečné ustanovenie**

Toto nariadenie a jeho príloha nadobúda účinnosť dňom 14.04.2021

Ing. arch. Igor Hianik

primátor

**Príloha č. 1**

**k Nariadeniu o spádových materských školách v zriaďovateľskej pôsobnosti mesta Pezinok a**

**o mieste a termíne podávania žiadostí o prijatie dieťaťa na predprimárne vzdelávanie pre nasledujúci školský rok 2021/2022**

Pre materské školy zriadené mestom Pezinok sa určujú spádové oblasti mesta nasledovne:

geografické rozdelenie územia mesta Pezinok je na dve spádové oblasti a to od Železničnej stanice rozdelené ulicami Holubyho a Kupeckého.

|  |  |  |
| --- | --- | --- |
| **Číslo spádovej oblasti mesta** | **Spádová oblasť mesta Pezinok** | **Názov spádovej materskej školy** |
| 1 | **Od Železničnej stanice vľavo** od Holubyho a Kupeckého ulice až po koniec Grinavy (Za hradbami, sídlisko Juh, Starý dvor, Dubový vŕšok, Grinava, Leitne Slnečné údolie....viď mapa) | MŠ Za hradbami 1MŠ Vajanského 16MŠ Bystrická 1ZŠ s MŠ Orešie 3 |
| 2 | **Od Železničnej stanice vpravo** od Holubyho a Kupeckého ulice až po Pinelovu nemocnicu (centrum mesta, Čikošňa, Tehelňa, Muškát, sídlisko Sever, Kučišdorfská dolina, Stupy ...viď mapa)  | MŠ Záhradná 34MŠ gen. Pekníka 2MŠ Svätoplukova 51MŠ Za hradbami 1 |

